CELEX: 52014PC0438
Language: hr
Date: 2014-07-02
Title: Prijedlog ODLUKE VIJEĆA o stajalištu koje u ime Europske unije treba donijeti u okviru vijeća članova Međunarodnog vijeća za masline u pogledu produženja Međunarodnog sporazuma o maslinovu ulju i stolnim maslinama iz 2005.

|
			
		
		
		52014PC0438
		
			Prijedlog ODLUKE VIJEĆA o stajalištu koje u ime Europske unije treba donijeti u okviru vijeća članova Međunarodnog vijeća za masline u pogledu produženja Međunarodnog sporazuma o maslinovu ulju i stolnim maslinama iz 2005. /* COM/2014/0438 final - 2014/0203 (NLE) */
			
				
		
		
			
			   	OBRAZLOŽENJE
1.           KONTEKST PRIJEDLOGA
Međunarodni sporazum o maslinovu ulju i
stolnim maslinama iz 2005. prestaje vrijediti 31. prosinca 2014. osim ako ga
vijeće članova Međunarodnog vijeća za masline (COI)
odluči produžiti u skladu s odredbama članka 47. stavaka 1. i 2.
Sporazuma.
Navedenim Međunarodnim sporazumom o
maslinovu ulju i stolnim maslinama iz 2005. potiče se međunarodna
suradnja i pridonosi razvoju i stabilnosti tržištâ dotičnog proizvoda te
postizanju ciljeva Unije u području trgovinske i poljoprivredne politike.
Vijeće EU-a Komisiji je u rujnu 2013.
povjerilo pregovarački mandat na temelju kojeg se Komisiju ovlastilo da u
ime EU-a otvori pregovore o sklapanju novog međunarodnog sporazuma o
maslinovu ulju i stolnim maslinama (COM(2013)646 završna verzija od 19. rujna
2013.).
Trenutačno se pregovara o obnovi
Sporazuma. S obzirom na razvoj rasprava
neće biti moguće ispuniti rok završetka pregovora koji je bio
predviđen do kraja prosinca 2014., datuma isteka važećeg Sporazuma.
Novim sporazumom podrazumijeva se doprinos
Europske unije proračunu COI-a. Navedeni doprinos predviđen je u
stavci  05 06 01 (međunarodni poljoprivredni sporazumi)
proračuna Europske unije.
2.           PRIJEDLOG
S obzirom na navedeno Komisija predlaže da:
u skladu s člankom 43. stavkom 2. i
člankom 218. stavkom 9. UFEU-a Vijeće ovlasti Komisiju da u okviru
vijeća članova COI-a zatraži produženje važećeg Sporazuma za
jednu godinu i da glasa za navedeno produženje ako ono bude uključeno u
dnevni red vijeća članova COI-a.   
2014/0203 (NLE)
Prijedlog
ODLUKE VIJEĆA
o stajalištu koje u ime Europske unije treba
donijeti u okviru vijeća članova Međunarodnog vijeća za
masline u pogledu produženja Međunarodnog sporazuma o maslinovu ulju i
stolnim maslinama iz 2005.
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 43. stavak 2., u vezi s
člankom 218. stavkom 9.,
uzimajući u obzir prijedlog Europske
komisije,
budući da:
(1)       Međunarodni sporazum o
maslinovu ulju i stolnim maslinama iz 2005.[1]
(„Sporazum”) prestaje vrijediti 31. prosinca 2014. osim ako ga vijeće
članova Međunarodnog vijeća za masline (COI) u skladu s
odredbama članka 47. stavaka 1. i 2. Sporazuma odluči produžiti
najviše dvaput po dvije godine. 
(2)       Vijeće je 19. rujna
2013. ovlastilo Komisiju da u ime Unije otvori pregovore o sklapanju novog
međunarodnog sporazuma o maslinovu ulju i stolnim maslinama.
Pregovaračkim smjernicama predviđeno je da je „tijekom
početne faze pregovora Komisija ovlaštena za iznošenje primjerenih
stajališta o svim pitanjima koja nisu navedena u pregovaračkim smjernicama”[2].
(3)       Trenutačno se u okviru
COI-a raspravlja o novom sporazumu. S obzirom
na razvoj pregovora sada se može sa sigurnošću utvrditi da sporazum
neće biti moguće sklopiti 31. prosinca 2014. Stoga je u interesu
Unije da osigura produženje važećeg Sporazuma.
(4)       Produženje važećeg
Sporazuma razlikuje se od pregovora o sklapanju novog sporazuma. Stoga je
potrebno Komisiju, koja u okviru COI-a zastupa Uniju, ovlastiti da zatraži
produženje važećeg Sporazuma za jednu godinu i da glasa za navedeno
produženje ako ono bude uključeno u dnevni red vijeća članova
COI-a.
DONIJELO JE OVU ODLUKU:
Jedini članak
Stajalište koje u ime Europske unije treba
donijeti u okviru vijeća članova Međunarodnog vijeća za
masline jest zatražiti produženje važećeg Sporazuma za jednu godinu i glasati
za produženje Međunarodnog sporazuma o maslinovu ulju i stolnim maslinama
iz 2005. ako ono bude predloženo vijeću članova.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
 FINANCIJSKI IZVJEŠTAJ || FicheFin/14/ MK/dz/454600 
 6.221.2014.3 
   || DATUM: 1. 4. 2014.   
 1. || STAVKA PRORAČUNA:   05 06 01 – Međunarodni poljoprivredni sporazumi || ODOBRENA SREDSTVA: 2014. 6 696 000 EUR 
 2. || NASLOV: Prijedlog Odluke Vijeća o stajalištu koje u ime Europske unije treba donijeti u okviru vijeća članova Međunarodnog vijeća za masline u pogledu produženja Međunarodnog sporazuma o maslinovu ulju i stolnim maslinama iz 2005.   
 3. || PRAVNA OSNOVA: Članci 207. i 218. Ugovora o funkcioniranju Europske unije.   
 4. || CILJEVI:   Produženje važećeg Sporazuma za jednu godinu. 
 5. || FINANCIJSKE IMPLIKACIJE || RAZDOBLJE OD 12 MJESECI (u milijunima EUR) || TEKUĆA FINANCIJSKA GODINA 2013. (u milijunima EUR) || SLJEDEĆA FINANCIJSKA GODINA 2014. (u milijunima EUR) 
 5.0. || RASHODI NA TERET –              PRORAČUNA EU-a (POVRATI/INTERVENCIJE) –              NACIONALNIH TIJELA –              OSTALI ||   ||   ||   
 5.1. || PRIHODI –              VLASTITA SREDSTVA EU-a (PRISTOJBE/CARINE) –              NACIONALNI ||   ||   ||   
   ||   || 2015. || 2016. || 2017. || 2018. 
 5.0.1 || PREDVIĐENI RASHODI ||                 3,8   || ||     ||     
 5.1.1 || PREDVIĐENI PRIHODI ||   ||   ||   ||   
 5.2 || NAČIN IZRAČUNAVANJA: -------- 
 6.0 || MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA? || DA 
 6.1 || MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO? ||  – 
 6.2 || HOĆE LI BITI POTREBAN DODATNI PRORAČUN? ||  – 
 6.3 || HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE? || DA 
 NAPOMENE: Ova mjera odnosi se na produženje važećeg Sporazuma za Međunarodno vijeće za masline (COI), koji prestaje vrijediti 31. prosinca 2014., za jednu godinu. Proračun COI-a za 2015. još nije donesen. Uslijed izvanrednih okolnosti povezanih s produženjem navedenog sporazuma iznos doprinosa EU-a za proračun COI-a procjenjuje se na 3,8 milijuna EUR. Iz te stavke proračuna financira se više međunarodnih organizacija. Međutim, nakon donošenja novog sporazuma budući doprinos EU-a za COI mogao bi opet premašiti iznos potreban za produženje sporazuma. Ukupni iznos stavke proračuna mogao bi doseći iznos financijskog programiranja za 2014. – 2020.  
[1]               SL L 302, 19.11.2005., str. 47.
[2]               COM (2013) 646 završna verzija, 19.9.2013.